ຢ່າງໜ້ອຍ 11 ຄົນເສຍຊີວິດ ປະມານ 100 ຄົນ ບາດເຈັບ ຍ້ອນລົດໄຟຕົກລາງ ທາງພາກເໜືອ ນະຄອນໄຄໂຣ
ພວກເຈົ້າໜ້າທີ່ທາງລົດໄຟ ກ່າວວ່າ ຢ່າງໜ້ອຍລົດໄຟ 4 ຕູ້ ໄດ້ຕົກລາງ ຢູ່ເມືອງບັນຫາ ໃນ ແຂວງກາລ ຢູເບຍ ໃນວັນອາທິດວານນີ້ ເຮັດໃຫ້ 11 ຄົນ ເສຍຊີວິດ ແລະອີກ 98 ຄົນໄດ້ຮັບບາດເຈັບ. 
ພວກເຈົ້າໜ້າທີ່ອີຈິບກ່າວວ່າ ລົດໄຟໂດຍສານຄັນນຶ່ງ ເກີດອຸປະຕິເຫດ ຢູ່ພາກເໜືອຂອງ ນະຄອນຫຼວງໄຄໂຣ ໄດ້ເຮັດໃຫ້ມີຜູ້ເສຍຊີວິດ ຢ່າງໜ້ອຍ 11 ຄົນ ອີງຕາມລາຍງານຂອງ ອົງການຂ່າວເອພີ ພວກເຈົ້າໜ້າທີ່ທາງລົດໄຟ ກ່າວວ່າ ຢ່າງໜ້ອຍລົດໄຟ 4 ຕູ້ ໄດ້ຕົກລາງ ຢູ່ ເມືອງບັນຫາ ໃນ ແຂວງກາລຢູເບຍ ໃນວັນອາທິດວານນີ້ ລັດຖະມົນຕີສາທາ ລະນະ ສຸກ ກ່າວຢູ່ໃນຖະແຫຼງການວ່າ ຢ່າງໜ້ອຍ 98 ຄົນ ໄດ້ຮັບບາດເຈັບ ວີດີໂອໃນສື່ສັງຄົມ ໄດ້ສະແດງໃຫ້ເຫັນ ຕູ້ລົດໄຟໄດ້ປີ້ນຂວ້ຳ ແລະຜູ້ໂດຍສານ ພາກັນລອດອອກມາສູ່ຄວາມ ປອດໄພ ຢູ່ຕາມລາງລົດໄຟ ນີ້ໄດ້ເປັນອຸປະຕິເຫດ ເທື່ອຫລ້າສຸດຂອງຈຳນວນຫຼາຍຄັ້ງທີ່ ເກີດຂຶ້ນໃນປະເທດດັ່ງກ່າວ ຫວ່າງບໍ່ເທົ່າ ໃດປີທີ່ຜ່ານມາ